REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/17-01/21

URBROJ:251-287-17-01-1

Zagreb, 30. 11. 2018.

**Z A P I S N I K**

s 21. sjednice Školskog odbora Industrijske strojarske škole, održane dana 30. 11. 2018. godine u 9,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Ilija Krstanović

3. Snježana Barbarić

4. Ana Vereš

5. Jadranko Kezerić

Odsutni: Božo Ćužić i Petar Bezjak

Ostali prisutni:

1. Nenad Pavlinić ravnatelj

2. Vesna Soldo tajnica Škole

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

Ivica Štefanac predsjednik Školskog odbora, otvara sjednicu i konstatira da je na sjednici od sedam nazočno pet članova i da postoji potrebna većina za rad i odlučivanje. Dnevni red iz poziva za sjednicu stavlja na glasovanje i konstatira da je jednoglasno prihvaćen

**D n e v n i r e d**

1. Verifikacija zapisnika sa 20. sjednice Školskog odbora

2. Prethodna suglasnost za zasnivanje radnog odnosa na određeno nepuno radno vrijeme

3. Davanje suglasnosti za zakup školskog prostora površine 160m2

4. Razno

**AD.1.**

Ivica Štefanac: Stavljam na glasovanje zapisnik s 20. sjednice, konstatiram da je jednoglasno prihvaćen.

**AD.2.**

Nenad Pavlinić: Tražim prethodnu suglasnost za zasnivanje radnog odnosa na određeno nepuno radno vrijeme do 31.8.2019. sa Nikolinom Čokor, mag.povijesti na poslovima nastavnice povijesti. Imenovana u našoj školi dopunjava satnicu i ima dva sata koje je odbio prihvatiti nastavnik Zvonimir Obradović. Nastavnica Nikolina Čokor ima zasnovan radni odnos na neodređeno nepuno radno vrijeme u Školi za montažu i instalacije Zagreb, te se sa imenovanom može zasnovati radni odnos bez natječaja.

Ivica Štefanac: Stavljam na glasovanje prethodnu suglasnost ravnatelju Škole za zasnivanje radnog odnosa na određeno nepuno radno vrijeme do 31. 8. 2019. godine sa nastavnicom povijesti Nikolinom Čokor, konstatiram da je suglasnost dana jednoglasno.

**AD.3.**

Nenad Pavlinić: Za davanje u zakup školskog prostora od 160m2 Škola je dobila suglasnost od Gradskog ureda za imovinsko-pravne poslove i imovinu Grada Zagreba 7. veljače 2017. Prostor je dio II odjela u radionicama i Škola je raspisala natječaj za davanje u zakup istog 2017. godine, ali nije bilo zainteresiranih i sada bi išli na raspisivanje novog natječaja. U prostoru se nalaze strojevi koji nisu za upotrebu, te bi od potencijalnog zakupnika tražili da prostor uredi o svom trošku i izvuče strojeve.

Jadranko Kezerić: Škola nema dizalice i potrebne alate kako bi se strojevi izvukli.

Ilija Krstanović: Škola treba angažirati firmu koja bi procijenila da strojevi nisu za upotrebu i ishoditi potrebne potvrde za prodaju strojeva.

Nenad Pavlinić: Radi se o otpisanim strojevima za koje nismo pronašli kupce. Daljnja procedura nam je poznata i Škola će je provesti.

Ivica Štefanac: Stavljam na glasovanje prijedlog o davanju u zakup školskog prostora površine 160m2, konstatiram da je jednoglasno donesena

**ODLUKA**

davanju u zakup školskog prostora površine 160m2.

( donesena Odluka će se izraditi kao pojedinačan akt i priložiti zapisniku).

Vesna Soldo: Škola će za navedeni prostor temeljem Zakona o zakupu i kupoprodaji poslovnog prostora i Odluke o zakupu i kupoprodaji poslovnog prostora Grada Zagreba raspisati natječaj. Natječaj se objavljuje u javnom tisku u skraćenom obliku, a cjeloviti tekst javnog natječaja se objavljuje na web stranici i na oglasnoj ploči Škole.

**AD.4.**

Ivica Štefanac: Konstatiram da pod navedenom točkom nije bilo prijedloga.

Sjednica završena u 9,50 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac, prof